L-attur Amerikan Eli Wallach magħruf għal numru ta’ films Western fosthom ‘The Magnificent Seven’, ‘The God, the Bad and the Ugly’, ‘How the West Was Won’ u ‘The Misfits’, miet fl-età ta’ 98 sena. Wallach li beda jaħdem fil-films fl-1956 wara 10 snin fuq il-palk, kien ammirat ħafna għall-karriera tiegħu li damet għaddejja 60 sena. Huwa kien twieled f’Brooklyn, lawrijat u tħarreġ biex jirreċta fuq il-palk. Wara li temm is-servizz tal-gwerra huwa kkonċentra fuq il-karriera t’attur. Huwa deher l-ewwel darba fuq palk fi New York fl-1945 u għamel suċċess f’diversi produzzjonijiet fosthom, ‘ The Rose Tattoo’, ‘Camino Real’, ‘Waltz of the Toreadors’ u ‘The Diary of Anne Frank’. Ellach ddebutta f’Londra fl-1954 b’The Teahouse of the August Moon u sentejn wara ħadem fl-ewwel film, Baby Doll. Huwa kien miżżewweġ lill-attriċi Anne Jackson u spiss kien jaħdem magħha.